ਲੀਲਾ ਸੁਮੰਤ ਮੂਲਗਾਓਕਰ
ਲੀਲਾ ਸੁਮੰਤ ਮੂਲਗਾਓਕਰ (10 ਅਕਤੂਬਰ 1916 - 20 ਮਈ 1992) ਇੱਕ ਭਾਰਤੀ ਸਮਾਜ ਸੇਵਿਕਾ ਸੀ, ਇਸਨੇ ਭਾਰਤ ਵਿੱਚ ਖੂਨ ਦੇ ਅਦਾਨ-ਪ੍ਰਦਾਨ ਦੀ ਸਵੈ-ਸੇਵਾ ਸ਼ੁਰੂ ਕੀਤੀ। ਉਸਦਾ ਪਤੀ, ਸੁਮੰਤ ਮੂਲਗਾਓਕਰ ਟਾਟਾ ਮੋਟਰਜ਼ ਦਾ ਪ੍ਰਧਾਨ (ਚੇਅਰਮੈਨ) ਸੀ ਅਤੇ ਟਾਟਾ ਸਟੀਲ ਦਾ ਮੀਤ-ਪ੍ਰਧਾਨ ਰਿਹਾ। ਉਸਨੇ ਆਪਣਾ ਕੈਰੀਅਰ ਦੀ ਸ਼ੁਰੂਆਤ ਸੈਂਟ ਜਾਰਜ ਹਸਪਤਾਲ, ਮੁੰਬਈ ਵਿੱਚ ਬਤੌਰ ਰੇਡੀਓਗ੍ਰਾਫਰ ਕੀਤੀ। 1965 ਵਿੱਚ, ਉਸਨੇ ਟਾਟਾ ਮੋਟਰਜ਼ ਗ੍ਰਹਿਨੀ ਸੋਸ਼ਲ ਵੈਲਫੇਅਰ ਸੁਸਾਇਟੀ (ਟੀ.ਐਮ.ਜੀ.ਐਸ.ਡਬਲਿਊ.ਐੱਸ.) ਸ਼ੁਰੂ ਕੀਤੀ, ਜਿਸਨੇ ਕੰਪਨੀ ਦੇ ਕਰਮਚਾਰੀਆਂ ਦੇ ਘਰਾਂ ਵਿਚ ਔਰਤਾਂ ਲਈ ਰੁਜ਼ਗਾਰ ਪੈਦਾ ਕਰਨ ਦੀਆਂ ਯੋਜਨਾਵਾਂ ਨੂੰ ਜਾਰੀ ਰੱਖਿਆ। 1963 ਵਿੱਚ, ਉਸਨੂੰ ਪਦਮ ਸ਼੍ਰੀ ਅਵਾਰਡ, ਭਾਰਤ ਦਾ ਚੌਥਾ ਸਭ ਤੋਂ ਵੱਡਾ ਨਾਗਰਿਕ ਸਨਮਾਨ, ਭਾਰਤ ਦੇ ਰਾਸ਼ਟਰਪਤੀ ਦੁਆਰਾ ਦਿੱਤਾ ਗਿਆ। ਉਹ 1975-76 ਵਿੱਚ ਬੰਬਈ ਦੀ ਸ਼ੈਰਿਫ਼ ਰਹੀ।